
· Introducció

El dia 27 de gener de 2010 un terratrèmol d’intensitat 8,8 graus sacsejava Xile, i més concretament les regions de Bio-Bio, Maule i la Araucanía, causant moltes víctimes mortals i quantioses destrosses. La part més afectades fou la localitat de Concepción. El tremolor es va sentir fins a més de 300 quilòmetres del seu epicentre. D’immediat, els governs, Ong’s i altres associacions s’han bolcat per a ajudar-los.
L’ajuda arribava, amb la rapidesa que permetien les malmeses infraestructures, als llocs que més danys havien sofert i deixaven per més endavant altres llocs que també havien estat perjudicats i no es feia tant ressò dels seus desperfectes perquè aquests no afectaven a gran quantitat de persones. Un d’aquests llocs que va patir la sotragada de la terra, i a on també va causar destrosses, és Curacautin, localitat de la IX Regió de Xile anomenada la Araucanía. 

El dia dels fets, els bombers, a part de patir les conseqüència del sisme en la seva pròpia pell (la casa del parc ha quedat molt malmesa, s’haurà d’enderrocar i tornar-la a construir), hagueren de sortit per a socórrer a les persones, per a apuntalar cases, per a tallar arbres caiguts que impedien la circulació en les vies públiques o havien caigut damunt de cases, cotxes, etc, etc, etc. Quan els malaurats fets van passar, hagueren d’emmanllevar les eines i utensilis a particulars o empreses privades per a poder realitzar la seva tasca. Això passava perquè no tenen prou recursos econòmics per a poder comprar material.

El cos de bombers, com la gran majoria a tot Xile, el formen persones voluntàries que estan disponibles les 24 hores del dia i 365 dies a l’any, sense demanar res a canvi. Un membre de l’associació que viu a Xile s’ha apuntat al cos de bombers i com a voluntària.
No cal dir que l’ajuda també anirà a altres persones, col·lectius, etc. que ho hagin perdut tot i no tinguin cap mena d’ajuda, ni de particulars ni de les administracions públiques. Donat el cas, s’haurà d’estudiar.
·  El Projecte

Bàsicament el projecte consisteix en l’adquisició de material d’emergència (generador de llum, serra mecànica, etc.) i la reconstrucció del local del parc de bombers que ha quedat molt malmesa i s’haurà d’enderrocar. 
També el projecte va destinat a aquelles persones o col·lectius que ho hagin perdut tot i que no tinguin cap mena d’ajudar, ni de particulars ni de les administracions públiques.
·  Objectiu

La finalitat del present projecte és donar un cop de mà als damnificats perquè puguin refer la seva vida al més aviat possible i pal·liar els danys.
·  Termini

No es fixa una data concreta per a l’execució del projecte perquè dependrà del cost total dels danys causats pel sisme i de les ajudes que l’associació pugui obtenir. Evidentment, quan l’associació tingui els ingressos els farà arribar a Xile perquè puguin refer la seva vida i pal·liar les destrosses sofertes. 
·  Inversió i despeses

La inversió econòmica que es necessita per dur a terme aquest projecte dependrà del cost total dels danys sofert. En principi calculem que les despeses poden pujar a uns cinquanta mil euros (50.000,00 €). 
L’associació, conscient de què no pot assolir el cost total de les despeses, fixa la inversió a deu mil euros (10.000,00 €).
·  Desglossament inversió

	Material d’emergència (generador de llum, serra mecànica, etc.
Reconstrucció del parc de bombers.

	5.000,00 €
45.000,00 €

	Total  inversió . . . .

	50.000,00 € 


·  Ingressos

Els ingressos per a cobrir la inversió del projecte sortiran de la campanya que l’associació ha endegat per a obtenir uns recursos econòmics extres.
L’associació aporta la quantitat de mil cinc-cents euros (1.500,00 €).
Cal dir, que la major part de la inversió l’aportaran les administracions de Xile, tan l’estatal com la municipal, a part de campanya que endegaran a la localitat.

·  Desglossament ingressos
	Aportacions estatals, municipals i particulars a Xile.

Associació Xangara

Campanya Ajudem a Xile

	40.000,00 €

1.500,00 €
8.500,00 €

	Total  inversió . . . .


	50.000,00 € 


·  Data d’inici

El projecte s’inicia en la data d’avui, dia del començament de la campanya

Salt, 3 de març de 2010

